El Vietnam presenta unes previsions de creixement positives, motivades per l'augment de la inversió estrangera, la recuperació del consum privat i la recuperació de la demanda dels Estats Units i de la Unió Europea.
Ofereix un marc obert a la inversió, amb abundants parcs industrials, incentius i mà d'obra barata i alfabetitzada.
Tot i que la demanda de minerals continua sent important, especialment en el cas del carbó per a la generació d'electricitat, la preocupació creixent pel medi ambient ofereix oportunitats de negoci relacionades amb el sector, com per exemple el desenvolupament de tecnologies avançades de purificació que puguin utilitzar les indústries energètiques.
Malgrat aquesta preocupació, la necessitat d'energia i metalls per part de Vietnam hauria de garantir que la mineria continuï sent una indústria central.
Amb un creixement anual entre el 15-20 % de mitjana els darrers anys, la indústria del packaging presenta nombroses oportunitats per a les empreses catalanes.
La innovació tecnològica en el disseny està jugant un paper clau en el desenvolupament del sector a Vietnam.
La demanda és especialment notable en el packaging de menjar processat, gràcies a l'augment del consum de menjar a Vietnam en els darrers anys.
Es necessiten millores pel que fa a la connectivitat a causa del creixement de l'ús de mòbils.
La demanda de noves aplicacions i jocs és cada dia més alta i, per aquest motiu, el mercat vietnamita necessita d'empreses que ofereixin nous productes i solucions tecnològiques.
Es preveu que el mercat del retail vietnamita tingui una evolució positiva pel que fa a inversions estrangeres i vendes.
A més, gràcies a la combinació de factors polítics i econòmics de suport al sector, el creixement econòmic, l'augment de la població de classe mitjana, la urbanització i els estàndards de qualitat més alts, també hi haurà un augment del consum local.
Per tant, les empreses estrangeres que inverteixin en el sector retail vietnamita no només trobaran un país en què produir i exportar a altres països, sinó també un important mercat de consumidors locals.
Vols trobar les millors oportunitats per a la teva empresa?
Descobreix el recomanador d'Oportunitats de Negoci
Vols saber més sobre oportunitats de negoci?
A partir del mes d'agost entra en vigor un nou acord comercial entre la Unió Europea i el Vietnam que elimina la major part dels aranzels i facilita l'entrada de productes i serveis al país del sud-est asiàtic.
Repassa els aspectes més rellevants i com ho poden aprofitar les empreses catalanes.
Catalunya exporta principalment a Vietnam maquinària (12,8% del total de les exportacions), aparells i material elèctric (12,1%) i plàstics (11,8%).
El 2018 les vendes catalanes a Vietnam han crescut un 23,3% respecte l'any anterior, assolint els 148,2 milions d'euros.
L'índex d'intensitat exportadora permet analitzar en quins estats les vendes catalanes encara tenen més marge per recórrer i seguir creixent.
Un potencial que es concentra a l'Àsia, l'Amèrica del Nord i l'Àfrica Oriental.
Descobreix els països on les exportacions catalanes poden créixer encara més del que ja ho fan
Exceptuant les relacions comercials amb la Xina i l'Índia, malgrat que són reduïdes amb relació a la mida d'aquests països, l'economia catalana té escassa presència a països del sud-est asiàtic amb gran potencial com Indonèsia, Tailàndia, Vietnam o Filipines.
Aquest estudi analitza diversos sectors de l'economia vietnamita que ofereixen oportunitats d'inversió i exportació per a les empreses catalanes.
Ofereix anàlisis quantitatives i qualitatives sobre el sector agroalimentari, del tèxtil, el calçat i la pell, el farmacèutic, el químic i el relacionat amb el medi ambient i les energies renovables, entre d'altres.
La inversió europea s'ha incrementat a Vietnam perquè el país compta actualment amb una economia estable i oberta al món.
Prova d'això és que s'estan externalitzant els projectes i les infraestructures costoses.
És per aquest motiu que algunes empreses catalanes ja han mostrat el seu interès en instal·lar-hi negocis.
Aquest paper estudia el sector vitivinícola i cavista català, fent una visió comparativa amb els nous productors mundials: Austràlia, Estats Units, Sud-àfrica i Xile.
S'analitzen la producció, el consum, l'exportació, l'organització i estructura del sector, l'estratègia i l'entorn institucional.
Així mateix, es presenten les tendències de consum a Àsia.